OzLabs/hebrew-wiki-articles huggingface dataset:
יחסי טורקיה–מלטה

יחסי טורקיה–מלטה הם יחסי החוץ בין מלטה לטורקיה.

== רקע היסטורי ==
הצי הטורקי מבקר במלטה בשנת 1936
בית קברות צבאי טורקי במארסה, מלטה
למלטה יש משמעות היסטורית עבור העם הטורקי כמקום בו נהרג דראגוט, אדמירל מפורסם של הצי העות'מאני, במהלך המצור הגדול על מלטה בשנת 1565.<ref name="political">[http://www.mfa.gov.tr/turkey_s-political-relations-with-malta.en.mfa Turkey´s Political Relations with Malta / Rep. of Turkey Ministry of Foreign Affairs]</ref> קיים בית קברות צבאי טורקי במארסה, שהוזמן על ידי הסולטאן העות'מאני בשנת 1873<ref></ref>.

== יחסים פוליטיים ==
וואלטה]]
שתי המדינות חברות מלאות במועצת אירופה, ארגון הסחר העולמי ואיחוד מדינות הים התיכון. כמו כן מלטה היא חברת האיחוד האירופי מאז 1 במאי 2004, ואילו טורקיה היא מועמדת לחברות באיחוד. ההתפתחויות האחרונות עזרו למסד את היחסים הדיפלומטיים בין המדינות.

"הסכם של קידום הדדי והגנה על השקעות ומזכר הבנות בנושא הקמת המנגנון המדיני הייעוץ הפוליטי" בין המדינות נחתם באוקטובר 2003 באנטליה.

== יחסים כלכליים ==
היקף הסחר בין מלטה לטורקיה הגיע ל-1.124 מיליארד דולר בשנת 2008. נתון זה מראה עלייה של 35% בהשוואה לשנה הקודמת.

המועצה העסקית הטורקית-מלטזית וארגונים עם מטרות דומות נותנים עדיפות לקידום קשרים מסחריים. מועצה זו הוקמה ב-7 בספטמבר 2007.<ref name="anatolian"></ref><ref name="maltamedia"></ref>

נכון לשנת 2008, 24 חברות טורקיות פועלות במלטה, וההון הכולל של חברות אלה הוא 1.3 מיליארד דולר.

המגזר הימי הוא אחד מתחומי שיתוף הפעולה בין המדינות.<ref name="economic">[http://www.mfa.gov.tr/turkey_s-commercial-and-economic-relations-with-malta.en.mfa Turkey´s Commercial and Economic Relations with Malta / Rep. of Turkey Ministry of Foreign Affairs]</ref> מכיוון שבמלטה יש את אחד המתקנים הגדולים לתיקון ספינות בים התיכון, וטורקיה מתפתחת כמדינה חשובה של בניית ספינות וצי ים.

אייר מלטה וטורקיש איירליינס חתמו על הסכם שיתוף קוד בשנת 2008.<ref name="codeshare"></ref>

הסכם שיתוף פעולה בתיירות בין שתי המדינות נחתם ב-19 בספטמבר 1997.

בשנת 2008 ביקרו בטורקיה יותר מ-3,058 תיירים מלטזים.

== נציגויות דיפלומטיות ==
* טורקיה מחזיקה במלטה שגרירות בוואלטה.
* מלטה מחזיקה בטורקיה שגרירות באנקרה ו-3 קונסוליות באנטליה, איסטנבול ואיזמיר.

==קישורים חיצוניים==

== הערות שוליים ==
יחסי אוקראינה–טורקיה

נשיא אוקראינה [[פטרו פורושנקו נפגש עם נשיא טורקיה רג'פ טאיפ ארדואן באיסטנבול, 3 בנובמבר 2018]]
יחסי אוקראינה–טורקיה הם יחסי החוץ בין טורקיה לאוקראינה.

== סקירה כללית ==
לטורקיה ואוקראינה יש כרונולוגיה ארוכה של קשר היסטורי, גאוגרפי ותרבותי. היחסים הדיפלומטיים בין שתי המדינות הוקמו בתחילת שנות ה-90 כאשר טורקיה הפכה לאחת המדינות הראשונות בעולם שהודיעה רשמית על הכרה באוקראינה הריבונית. טורקיה חברה מלאה בנאט"ו ואוקראינה מועמדת לחברות בארגון. בנוסף, שתי המדינות חברות BLACKSEAFOR ו-BSEC.

בסוף ינואר 2010 הסכימו נשיא אוקראינה ויקטור ינוקוביץ' וראש ממשלת טורקיה רג'פ טאיפ ארדואן להקים אזור סחר חופשי בין המדינות במהלך שנת 2011.<ref>[http://www.unian.net/eng/news/news-417791.html Ukraine and Turkey start forming free trade zone], UNIAN (January 25, 2010)</ref> אבל שיחות סחר חופשי דו צדדי בוטלו בשנת 2013.<ref name="utrm1616">[http://www.unian.info/politics/1291537-ukraine-turkey-may-forge-anti-russian-alliance-in-black-sea.html Ukraine, Turkey may forge anti-Russian alliance in Black Sea], UNIAN (16 March 2016)</ref>

לאחר סוף 2015, טורקיה ואוקראינה חוו יחסים קרובים יותר כתוצאה מהמתיחות הגוברת של שתי המדינות עם רוסיה. ב-20 באוגוסט 2016 נשיא טורקיה, רג'פ טאיפ ארדואן, אמר לנשיא אוקראינה פטרו פורושנקו כי טורקיה לא תכיר בסיפוח הרוסי לשנת 2014 של קרים; קוראים לזה "הכיבוש של קרים".<ref>[http://www.rferl.mobi/a/russia-turkey-poroshenko-erdogan-crimea-russia-recognize/27935596.html Erdogan Tells Poroshenko Turkey Won't Recognize Crimea As Russian], Radio Free Europe (20 August 2016)</ref> ב-9 בינואר 2017 שר החוץ של טורקיה, מבולט צ'אבושולו, הצהיר כי "אנו תומכים בשלמות הטריטוריאלית של אוקראינה וגאורגיה. איננו מכירים בסיפוח אדמות אוקראינה.<ref>[http://pda.pravda.com.ua/news/id_7131955/ Turkey does not review the position on Ukraine and Georgia in favor of], Ukrayinska Pravda (9 January 2017)</ref> 

ב-24 בפברואר 2022, לאחר שהחלה הפלישה הרוסית לאוקראינה, הביע ארדואן את תמיכתו באוקראינה. עם זאת, ב-25 בפברואר טורקיה נמנעה מהצבעה על השעייתה של רוסיה ממועצת אירופה בטענה שהיא קוראת לדיאלוג פתוח בין הצדדים בכל נסיבות.<ref></ref>

ב-28 בפברואר, הנשיא ארדואן אישר בפומבי שהמיצרים הימיים הטורקיים ייסגרו כדי למנוע הסלמה של המלחמה, תוך שהוא גם התחייב לשמור על היחסים עם אוקראינה ורוסיה כאחד.<ref></ref> טורקיה פעלה לפי אמנת מונטרה אשר קובעת את המדיניות ביחס למיצרים.

טורקיה אירחה שיחות בין רוסיה ואוקראינה שנועדו לסיים את הפלישה.<ref></ref>

== נציגיות דיפלומטיות ==
* טורקיה מחזיקה באוקראינה שגרירות בקייב ו-2 קונסוליות בחרקוב ואודסה.
* אוקראינה מחזיקה בטורקיה שגרירות באנקרה ו-3 קונסוליות בבורסה, צ'נקלה ואיסטנבול.

==קישורים חיצוניים==

== הערות שוליים ==
עדן חלילי

עדן חלילי (נולדה ב-17 בדצמבר 1997) היא רקדנית, שחקנית ודוגמנית ישראלית.

== ביוגרפיה ==
חלילי גדלה באור עקיבא. מוכרת בעיקר מהשתתפותה בקליפים כ"דיבור נגוע", "אללה מעאק" ו"סיבוב אחרון".<ref>מיכל ישראלי, [https://fashionforward.mako.co.il/industry/itgirls/228735/ שווה להכיר: עדן חלילי היא התגלית הכי מפתיעה של "בני אור"], באתר mako</ref>

== קריירה ==
חלילי החלה ללמוד ריקוד בגיל 10. החלה לרקוד בסטודיו wave בקיסריה ולאחר 6 שנות ריקוד נשלחה לקורס מורים בווינגייט, שם למדה אנטומיה, פיזיולוגיה ותזונה. רקדה גם בלוס אנג'לס בלונדון. חלילי רוקדת באופן מקצועי בקליפים ומלמדת בסטודיו שלה באור עקיבא ובסטודיו נוסף בחריש.

בשנת 2020 שיחקה בסדרה "בני אור" בתפקיד יסמין. בנוסף בשנה זו שיחקה בסרט "אסיה" בתפקיד משני בתור נטלי. סרט זה גרם להכרתה גם בעולם הקולנוע הבינלאומי.<ref></ref>

== סטודיו פליים ==

חלילי מנהלת את סטודיו פליים לריקוד וכושר באור עקיבא<ref></ref> אותו הקימה בשנת 2018.

== קישורים חיצוניים ==

* 

== הערות שוליים ==

קטגוריה:ישראליות שנולדו ב-1997
SOR BN 9,5

SOR BN 9,5 הוא אוטובוס עירוני מתוצרת יצרנית האוטובוסים הצ'כית SOR Libchavy (שם רשמי: "SOR Libchavy spol. s r.o") אשר מיוצר בצ'כיה משנת 2005

=="SOR BN 9,5"==

* מספר מושבים : 26 מושבים / 48 נוסעים בעמידה, סך הכל 74 נוסעים, תצורות נוספות : 28 - 23 מושבים / 51 - 48 נוסעים בעמידה, סך הכל 76 - 74 נוסעים.
* מספר נוסעים 74 נוסעים (דגם 3 דלתות כניסה) / 61 +1 נוסעים (כולל בעמידה) (דגם 2 דלתות כניסה).
* 3 דלתות כניסה (פריסת דלת : 1-2-1).
* גובה רצפה מקרקע - 32 ס"מ (דלתת כניסה 1), 32 ס"מ (דלת כניסה 2), 96 ס"מ (דלת כניסה 3).

== גלריה ==
<gallery mode="packed" heights="120">
קובץ:MKS Dębica SOR BN 9.5.JPG | "דגם SOR BN 9,5"
קובץ:Autobus BB Centrum, zezadu, Olbrachtova.jpg | "דגם SOR BN 9,5"
קובץ:SOR BN9.5.jpg | "דגם SOR BN 9,5"
קובץ:Budějovická, autobus BB Centrum, 7A4 3541 (03).jpg | "דגם SOR BN 9,5"
קובץ:Příbram, náměstí, SOR BN 9,5.JPG | "דגם SOR BN 9,5"
קובץ:SOR BN 9,5 - Transexpo 2010.jpg | "דגם SOR BN 9,5"
קובץ:SOR BN 9,5 in Kielce - rear.jpg | "דגם SOR BN 9,5"
קובץ:SOR BN 9,5, Praha, 203.jpg | "דגם SOR BN 9,5"
</gallery>

==ראו גם==
* SOR B 7,5
* SOR B 9,5
* SOR BN 10,5
* SOR NC 18
* SOR CN 12

== קישורים חיצוניים ==

* 
* 
* [https://www.sor.cz/ אתר היצרן SOR]

== הערות שוליים ==

קטגוריה:דגמי אוטובוסים
קטגוריה:כלי רכב שהושקו ב-2005
קטגוריה:כלי רכב המיוצרים בצ'כיה
חנן בר-און

חנן בר-און (19 במאי 1924 - 6 באפריל 2003) היה דיפלומט ואיש קהילת המודיעין הישראלית. כיהן כשגריר ישראל בהולנד וכמשנה למנכ"ל משרד החוץ.

==ביוגרפיה==
בר-און נולד בברלין. עלה בעליית הנוער ב-1938. בישראל למד בכפר ילדים ונוער אהבה בקריית ביאליק. במלחמת העולם השנייה התגייס לבריגדה היהודית ונלחם בקרבות באיטליה. שירת בצה"ל, התגייס לשירות הביטחון הכללי, ושימש בו מפקד נפת ירושלים. ב-1951 יצא לשליחות מטעם משרד ראש הממשלה כחבר במשלחת ישראל לאו"ם בארצות הברית. ב-1958 הושאל למשרד החוץ ומונה לקונסול כללי באדיס אבבה שבאתיופיה. במקביל מילא שליחות של המוסד למודיעין ולתפקידים מיוחדים. הוא היה ממייסדי הקשר הביטחוני בין המדינות. בכהונתו היה ליחיד בתולדות שירות החוץ הישראלי שמילא במקביל גם תפקיד של הממונה על היחסים וגם ראש שלוחת המוסד במדינה. ב-1960 הופרדו התפקידים כשנחום אדמוני מונה לראש שלוחת המוסד באתיופיה ובר-און הצטרף באופן קבע למשרד החוץ והמשיך לכהן כקונסול עד 1961.

ב-1961 מונה ליועץ בשגרירות ישראל בוושינגטון. לאחר לימודים במכללה לביטחון לאומי מונה ב-1965 לדובר משרד החוץ. ב-1968 מונה למנהל מחלקת אפריקה במשרד וב-1969 למנהל לשכת מנכ"ל. בשנים 1972–1975 כיהן כשגריר ישראל בהולנד. לאחר מכן שימש ציר מדיני בשגרירות ישראל בוושינגטון. תפקידו האחרון במשרד החוץ היה משנה למנכ"ל, אותו מילא בשנים 1979–1989. במסגרת זו היה האחראי לצפון אמריקה ולפירוק נשק. במהלך תפקידו יזם את פריצת הדרך שהובילה לכינון יחסים דיפלומטיים עם סין, ולשליחת קונסול ישראלי להונג קונג.

לאחר שירותו במשרד החוץ מונה לסגן נשיא לקשרי חוץ של מכון ויצמן למדע. הוא שימש מומחה חבר בוועדה המייעצת של מזכ"ל האו"ם לפירוק נשק.

פרש לגמלאות בשנת 1987.

בר-און היה נשוי ואב לשניים.

==קישורים חיצוניים==
*[https://mfa.gov.il/memorial/Perpetuated/Pages/Hanan-Bar-On.aspx חנן בר-און] באתר משרד החוץ
*
*[https://www.youtube.com/watch?v=knF3LTUhcIs דברים לזכרו של חנן בר-און- ג'רמי יששכרוף]

==הערות שוליים==

קטגוריה:לוחמי הבריגדה היהודית
קטגוריה:עולים בעליית הנוער
קטגוריה:אנשי השב"כ
קטגוריה:אנשי המוסד
קטגוריה:שגרירי ישראל באתיופיה
קטגוריה:שגרירי ישראל בהולנד
קטגוריה:עובדי משרד החוץ
קטגוריה:דוברים ישראלים
קטגוריה:ישראלים ילידי גרמניה
קטגוריה:אנשי העלייה החמישית
קטגוריה:ישראלים שנולדו ב-1924
קטגוריה:ישראלים שנפטרו ב-2003
ריפוי אוזנו של עבד הכוהן הגדול

"מעצרו של ישו" (היצירה בערך משנת 1500), נמצא במוזיאון אבורה בפורטוגל (Museu de Évora), המציג את ישו המרפא את אוזנו של עבד הכוהן הגדול במהלך מעצר.ו 
ריפוי אוזנו של עבד הכוהן הגדול הוא אחד מהנסים של ישו, המופיע בבשורות הברית החדשה<ref>Bauckham, Richard (2006). [https://books.google.com/books?id=ybOa_w8PCcQC&printsec=frontcover&source=gbs_ge_summary_r&cad=0#v=onepage&q&f=false Jesus and the Eyewitnesses: The Gospels as Eyewitness Testimony]. Wm. B. Eerdmans Publishing. p. 195. </ref> אף על פי שאירוע כריתת אוזנו של עבד הכוהן הגדול מתועד בכל ארבע הבשורות: בשורת מתי כו:51, בשורת מרקוס יד:47, בשורת לוקס כב:51 ובשורת יוחנן יח:11-10, שמות המעורבים היחידים, מלכוס עבד הכוהן, ושמעון פטרוס תלמידו ובכיר שליחיו של ישו מוזכרים בבשורת יוחנן בלבד. ורק בשורת לוקס מציינת שישו ריפא את אוזנו של מלכוס עבד הכוהן.

בשורת לוקס (כב: 51-49) מתארת כיצד ישו מרפא את אוזנו של עבד הכוהן הגדול במהלך מעצרו של ישו בידי שליחי הכוהן הגדול, על מנת להביאו למשפט, לאחר שאחד מחסידיו של ישו, שמעון פטרוס כרת את אוזנו הימנית של העבד הכוהן ושליחו לעצור את ישו:

במילים אחרות, כאשר חסידיו של ישוע ראו מה עומד לקרות, הם אמרו, "אדוני, האם עלינו להכות בחרבות שלנו?" ואחד מהם, שמעון פטרוס, הכה בחרבו את משרתו של הכהן הגדול, וכרת בכך את אוזנו הימנית. אבלא שישו ענה, "לא עוד, הרפו!" והוא נגע באוזנו של האיש ורפא אותו.

מאורע הריפוי הזה מתועד בבשורה מיד לאחר האירוע שבו נשק יהודה איש קריות את ישו, ועל ידי כך לפי אות מוסכם מראש, הסגיר אותו לידי המשלחת מאת מנהיגי הכוהנים שבאה לעצור את ישו (בשורת לוקס כ"ב 48-47)<ref></ref><ref></ref>. זהו הנס האחרון שביצע ישו, שדווח עליו בבשורות הקנוניות לפני צליבתו.

==קישורים חיצוניים==

== הערות שוליים ==

קטגוריה:ישו
קטגוריה:הברית החדשה
קטגוריה:נסים בנצרות
אליסיה מורטון

אליסיה מורטון (נולדה ב-29 באפריל 1987) היא שחקנית לשעבר, זמרת, רקדנית, מורה לדרמה וטכנאית ווטרינרית אמריקאית. היא ידועה בעיקר בזכות תפקידה כאנני בנט וורבקס בסרט אנני. זה היה הגרסה המחודשת הראשונה של אנני (הסרט של 1982).

==ביוגרפיה==
מורטון נולדה בלואיזיאנה ובגיל צעיר החלה לעסוק בשירה, בגיל שתים עשרה שיחקה את תפקיד אנני במחזמר שהועלה בבית ספרה.

ב-1998 נבחרה לשחק את התפקיד הראשי בגרסה של דיסני למחזמר אנני והביסה 3,000 בנות שהתמודדו על התפקיד.

ב-2005 לאחר שסיימה תיכון היא הלכה ללמוד מוזיקה באוניברסיטת טוליין שבלואיזיאנה.

ב-2006 שיחקה בתפקיד משנה בסרט האימה "The Thirst" לצד סרינה סקוט תומאס.

ב-2011 הופיעה במחזמר "Greenwood" שהועלה בפסטיבל בניו יורק.

כיום, היא עובדת כטכנאית לווטרינר.

==קישורים חיצוניים==

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות ילדות אמריקאיות
קטגוריה:בוגרות אוניברסיטת טוליין
קטגוריה:בוגרי אוניברסיטת טוליין
קטגוריה:אמריקאיות שנולדו ב-1987
קטגוריה:אמריקאים שנולדו ב-1987
תקיפת בסיס האימונים של חזבאללה בעין דרדרה

תקיפת בסיס האימונים של חזבאללה בעין דרדרה הוא מבצע צבאי בלבנון, שביצע חיל האוויר ב-2 ביוני 1994.

== מהלך המבצע==
ארבעה מטוסי F-16D דו מושבי מטייסת 101 תקפו בלילה בהפתעה בסיס אימונים של חזבאללה סמוך לעין דרדרה, שבו התקיים טקס סיום של מחזור קצונה בארגון. מוביל המבנה, מפקד הטייסת רם שמואלי ועמו הנווט עומר רגב. תקיפה זו הייתה פריצת דרך היסטורית ביכולות של חיל האוויר הישראלי עת תוקפים באמצע הלילה בחושך מוחלט, בעזרת מערכות ראיית לילה חדשות.

בעת שביקשו כוחות חילוץ של חזבאללה לחלץ את הנפגעים, תקף את היעד מבנה של מסוקי קרב מסוג פתן. בין החניכים שנכחו בטקס ונפגעו היו גם בנים רבים של בכירים בחזבאללה. כ-40 מצוערי חזבאללה נהרגו בתקיפה.

בעקבות תקיפה זו ומבצע עוקץ ארסי, במהלכו נחטף מוסטפא דיראני מביתו בלבנון בידי סיירת מטכ"ל, ביצע חזבאללה ב-18 ביולי אותה שנה את הפיגוע בבניין הקהילה היהודית בארגנטינה.

== הערות שוליים ==

תקיפת בסיס האימונים של חזבאללה בעין דרדרה
קטגוריה:1994 בישראל
קטגוריה:חיל האוויר הישראלי: קרבות ומבצעים
תל ברום

תל ברום הוא אתר ארכאולוגי בעמק החולה, בין קריית שמונה למטולה. האתר נמצא על גבעת בזלת השולטת על העמק מסביבה. על הגבעה התקיימו יישובים קטנים, בגלל הריחוק ממקורות מים והקושי לחפור בורות ומתקני אגירה.

==היסטוריה==
באתר התקיימו חפירות הצלה לפני בניית מגדל מים בשנת 1966, בהנהלת מיכה לבנה וב-1998 בהנהלת עמנואל דמתי לקראת הנחת קו חשמל תת-קרקעי.

היישוב בתל ברום הוקם בתקופת השלטון בית סלאוקוס, במאה ה-2 לפנה"ס. היישוב התקיים באופן רצוף עד המאה ה-2 לספירה, בתקופה הרומית, אז הוא ניטש. כ-200 שנה לאחר מכן, בראשית התקופה הביזנטית, הוקם מחדש על הגבעה יישוב עשיר ומבוסס. מקימי היישוב ביצעו עבודות פילוס נרחבות ובנו בתים בצורה מאורגנת עם סימטאות ובית בד גדול, המעיד על פעילות חקלאית רחבה. נמצאו באתר מעט ממצאים מהתקופה המוסלמית המוקדמת ונראה כי בתקופה זאת ניטש היישוב בשנית. היישוב האחרון שהתקיים באתר הוקם בתקופה הממלוכית והיה ליישוב דל. מאחר שלא היה שימוש חוזר במתקני החקלאות מהתקופה הביזנטית, נראה כי תושבי היישוב בתקופה הזאת היו רועי צאן. היישוב חדל להתקיים לקראת סוף המאה ה-14 לספירה.

==הערות שוליים==

קטגוריה:אתרים ארכאולוגיים בארץ ישראל
קטגוריה:עמק החולה
מילט קאהל

מילטון ארווין "מילט" קאהל (אנגלית: Milton Erwin "Milt" Kahl; 22 במרץ 1909 – 19 באפריל 1987) היה אנימטור אמריקאי באולפני ההנפשה של וולט דיסני, אשר מוכר כאחד מתשעת הזקנים של דיסני. בשנת 1977 זכה בפרס וינזור מקיי, ובשנת 1989 הוכר כ"אגדת דיסני".

== ביוגרפיה ==
קאהל נולד בשנת 1909 בסן פרנסיסקו. הוריו היו ארווין, מוזג בבר, וגרייס. הוא היה הבכור, ואחריו שלוש אחיות קטנות ממנו. קאהל למד בבית ספר בעיר הולדתו, וקיצר את השכלתו בתיכון כדי להגשים את חלומו - להיות מאייר מגזינים או קריקטוריסט. הוא הקים עסק משלו בתחום האמנות המסחרית, שצלע לאחר השפל הגדול. במהלך תקופה זו צפה בסרט המונפש הקצר "שלושה חזירים קטנים" של דיסני, והחליט לעסוק בתחום ההנפשה.

ביוני 1934 הגיש קאהל מועמדות לעבודה באולפני ההנפשה של וולט דיסני, והתקבל כעוזר הנפשה בסרטים הקצרים "הקרקס של מיקי", "רוחות בודדות" ו"הברווזון המכוער" שזכה בפרס האוסקר בקטגוריית הסרט המונפש הקצר הטוב ביותר. בהמשך עבד על סרטים מונפשים באורך מלא, ביניהם "שלגיה ושבעת הגמדים", "פינוקיו", "במבי", "סינדרלה", "עליסה בארץ הפלאות", "פיטר פן", "היפהפייה והיחפן", "היפהפייה הנרדמת", "על כלבים וגנבים", "החרב באבן", "ספר הג'ונגל", "חתולים בצמרת", "רובין הוד", "הרפתקאותיו של פו הדב" ו"הרפתקאות ברנרד וביאנקה". הוא הנפיש דמויות רבות לסרטי ההנפשה, בהשראת האמן רונלד סרל והצייר פבלו פיקאסו.

קאהן עבד באולפני דיסני במשך 40 שנה, מ-1936 עד 1976. בשנת 1977 הוענק לקאהל פרס וינזור מקיי. לאחר שסיים את עבודתו באולפנים הוא החל לעסוק בפיסול בתיל של דמויות אנושיות, ביניהן בלרינות רוקדות. קאהל הלך לעולמו ב-19 באפריל 1987, בגיל 78, לאחר שלקה בדלקת ריאות. הוא נפטר בעיר מיל ואלי, בקליפורניה. שנתיים לאחר מותו, בשנת 1989, הוכר בתואר "אגדות דיסני", יחד עם שאר תשעת הזקנים של דיסני ואב אייוורקס.

== קישורים חיצוניים ==

== הערות שוליים ==

קטגוריה:אנימטורים אמריקאים
קטגוריה:ציירי פנטזיה
קטגוריה:דיסני: אישים
קטגוריה:אגדות דיסני
קטגוריה:אמריקאים שנולדו ב-1909
קטגוריה:אמריקאים שנפטרו ב-1987
קאוסטיקה (אופטיקה)

קאוסטיקה הנוצרת על ידי כוס מים.
קאוסטיקת נפרואיד בתחתיתו של ספל תה.
קאוסטיקות הנוצרות בקרקעית מקווה מים כתוצאה משבירת האור במשטח המים הגלי.
באופטיקה, קאוסטיקה (באנגלית: Caustic) היא המעטפת הגאומטרית של אוסף קרני אור המוחזרות או נשברות על ידי משטח או עצם עקום. הקאוסטיקה היא העקומה או המשטח אשר כל אחת מקרני האור משיקה לו, ובכך מגדירה את השפה של מעטפת קרניים כעקומה של אור מרוכז; היות שכל נקודה על הקאוסטיקה מהווה קיצון מקומי של זוויות הפיזור של קרני האור, הקאוסטיקה מגדירה באופן טבעי אזור צר אליו מתרכזות קרני אור מתחום רחב של זוויות פגיעה במשטח המפזר. קאוסטיקות נוצרות בתרחישים נפוצים רבים, טבעיים ומלאכותיים כאחד: תופעת הקשת בענן היא הדוגמה הטבעית המוכרת ביותר לקאוסטיקה, כמו גם ריצודי האור על קרקעיתו של מקווה מים רדוד.

מבחינה היסטורית, אחד היישומים הראשונים של החשבון הדיפרנציאלי והאינטגרלי שפותח במאה ה-17 היה לחישוב מפורש של צורתן של קאוסטיקות. טשירנהאוס, כריסטיאן הויגנס, גוטפריד וילהלם לייבניץ ואייזק ניוטון היו בין המדענים הראשונים שתרמו לחקר קאוסטיקות. כריסטיאן הויגנס מצא שהקאוסטיקה הנוצרת על ידי החזרה של קרני אור מקבילות מחצי מעגל (הציר האופטי של חצי המעגל מקביל לקרניים) היא עקום אפיציקלואידי הנקרא נפרואיד, ופרסם את חישובו בחלק האחרון של חיבורו מ-1690 "התאוריה הגלית של האור" (Traite de la lumiere). הוא הראה גם כיצד הקאוסטיקה של משפחת קרני אור (ישרות) - מושג שהוא תולדה של אופטיקה גאומטרית - ניתנת להבנה באמצעות ההמשגה שפיתח לאופטיקה פיזיקלית, ובכך גילה את העיקרון הפיזיקלי המונח ביסוד התפתחויות מודרניות יותר בתחום. ביותר פירוט, הויגנס הראה שבכל נקודת זמן, הקאוסטיקה היא האוולוט של חזית הגל המוחזרת. כיוון שהאוולוט של עקומה סגורה וחלקה מכיל תמיד לפחות נקודת חוד (cusp singularity) אחת, הטענה של הויגנס מסבירה מדוע קאוסטיקות נוטות להופיע עם נקודות חוד. ממצאיו של הויגנס ואחרים היוו מקור השראה ללייבניץ לפתח תהליך מתמטי כללי למציאת מעטפות של משפחות עקומים (התקף לעקומים כלליים ולא רק לקווים ישרים), אותו פרסם במספר מאמרים בשנים 1692–1694.

המחקר המודרני על קאוסטיקות מתמקד בסיווגן וקטלוגן של קאוסטיקות מרחביות, ומשתייך לענף מתמטי המכונה תורת הקטסטרופות. באופן כללי, קשה מאוד להבין את האופן שבו תצורת קאוסטיקה ספציפית נוצרת ולזהות אלו תכונות גאומטריות של המראה המחזירה מגדירות את הגאומטריה של הקאוסטיקה שלה, כך שההבנה האיכותית של קאוסטיקות עדיין לוקה בחסר.

== דוגמאות ==
נפרואיד (העקומה הסגולה המודגשת) הוא הקאוסטיקה של חצי מעגל. ההדגשה היתרה של הנפרואיד מייצגת את עוצמת האור עליו, ונובעת מריכוזן של קרניים בסביבת הקאוסטיקה.
* הקאוסטיקה המוכרת ביותר היא הקשת בענן. הקרנה של אור שמש על טיפות מים זעירות גורמת לאורכי גל שונים להתפזר על ידיהן בזוויות קאוסטיקות שונות, מה שמפיק אוסף של קשתות בצבעים וגבהים זוויתיים שונים.
* כאשר קרני אור מקבילות (שמגיעות ממקור אור מרוחק) פוגעות במראה חצי מעגלית (באופן כזה שהציר האופטי מקביל לכיוון הקרניים), הן מוחזרות ממנה לפי חוק ההחזרה, והמעטפת של כל הקרניים הללו היא צורת הנפרואיד המוצגת באיור מימין.

==קישורים חיצוניים==

== הערות שוליים ==

קטגוריה:אופטיקה
ג'ואל קורטני

ג'ואל קורטני (באנגלית: Joel Courtney; נולד ב-31 בינואר 1996) הוא שחקן קולנוע וטלוויזיה אמריקאי. התפרסם בדמות הראשית, ג'ו לאמב, בסרטו של ג'יי ג'יי אברהמס, "סופר 8", ונודע גם בזכות דמותו, לי פלין, בסרט "דוכן הנשיקות" ובהמשכיו "דוכן הנשיקות 2" ו"דוכן הנשיקות 3". 

== ביוגרפיה ==
קורטני נולד במונטריי, קליפורניה ב-31 בינואר 1996, כאח הצעיר מבין ארבעה. כשהיה בן 4, עברה משפחתו לעיר מוסקו שבמדינת איידהו, בה גדל.

בפברואר 2020 הודיע קורטני שהתארס לבת זוגו בשנים האחרונות, מיה שולינק. ב-27 בספטמבר 2020 השניים התחתנו.<ref></ref>

== קריירת משחק ==
בחופשת הקיץ של 2010, קורטני נסע לבקר את אחיו שהתגורר בעיר לוס אנג'לס. במהלך הביקור, קורטני נבחן במספר אודישנים, לפי עדותו, בשאיפה להשתתף לפרסומת עליה ירוויח בסביבות 100 דולר. מנהל הליהוק, פטי קלס, סידר לקורטני אודישן לסרט סופר 8. קורטני נבחר לתפקיד הראשי. על הופעתו בסרט זכה בפרס סאטורן להופעה הטובה ביותר של שחקן צעיר לשנת 2012.

בשנת 2018 קורטני כיכב לצד ג'ואי קינג בסרט של נטפליקס, דוכן הנשיקות, בו הופיע כאחת הדמויות הראשיות, לי פלין. ביולי 2020 יצא לאקרנים הסרט השני בסדרה, דוכן הנשיקות 2. ב-2021 יצא הסרט השלישי והאחרון בסדרה, בו שיחק את לי פלין דוכן הנשיקות 3.

== פילמוגרפיה ==

=== קולנוע ===
{| class="wikitable"
! שנה
! סרט
! תפקיד
! הערות
|-
| 2011
| סופר 8
| ג'ו לאמב
| זוכה פרס סאטורן להופעה הטובה ביותר של שחקן צעיר
|-
|2012
|Spare Time Killers
|טוני הצעיר
|
|-
| 2013
| Don't Let Me Go
| ניק מדסן
|
|-
| rowspan="3" |2014
| מרסי
| באדי
|
|-
| Sins of Our Youth
| דייוויד
|
|-
| Tom Sawyer & Huckleberry Finn
| טום סוייר
|
|-
| rowspan="2" | 2016
| אלינור היקרה
| בילי הובגוד
|
|-
| The River Thief
| דיז
|
|-
| 2017
| שיזד*** הנשף
| קול ריד
|
|-
|2018
| דוכן הנשיקות
| לי פלין
|
|-
|2019
|Assimilate
|זאק הנדרסון
|
|-
| rowspan="2" | 2020
| דוכן הנשיקות 2
| לי פלין
|
|-
|האיש הריק
|ברנדון מייבורן
|
|-
| 2021
| דוכן הנשיקות 3
| לי פלין
|
|-
|2022
|מבודדות <small>(אנ')</small>
|טיילר
|
|-
|2023
|התחייה הרוחנית <small>(אנ')</small>
|גרג לורי <small>(אנ')</small>
|
|-
|2024
|משחק על אמת <small>(אנ')</small>
|ליטל
|
|-
| rowspan="3" |TBA
|Pursued
|כריס
|
|-
|
|ברוס
|
|-
|Fruit of the Poisonous Tree
|אריק הייז
|
|}

=== טלוויזיה ===
{| class="wikitable"
! שנה
! סדרה
! תפקיד
! הערות
|-
|2011
|שעה מכושפת
|ג'ון ווסטמור
|2 פרקים
|-
|2012
|Rogue
|גריפין ג'ונס
|סרט טלוויזיה של FOX
|-
| 2015
| השליחים
| פיטר מור
|תפקיד ראשי; 13 פרקים
|-
|2016
|סוכני S.H.I.E.L.D.
|נתניאל מאליק
|פרק: "Paradise Lost"
|-
|2017
|APB
|לוק
|פרק: "Daddy's Home"
|}

== קישורים חיצוניים ==

* 

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:קליפורניה: שחקנים
קטגוריה:אמריקאים שנולדו ב-1996
קטגוריה:זוכי פרס סאטורן לשחקן צעיר בקולנוע
צד ג' צד ד'

צד ג' צד ד הוא אלבום הסולו התשיעי של המוזיקאי והזמר הישראלי מתי כספי, שיצא ב-1987.
== הפקה ==
אלבום זה הוא חלק מסדרת אלבומים שהחל באלבום "צד א' צד ב'" שיצא ב-1978. כמו קודמו בסדרה, גם אלבום זה מסכם פרק ממושך במהלכו הלחין כספי עשרות שירים למבצעים מגוונים, ורוב השירים באלבום זכו להצלחה רבה בגרסתם המקורית. באלבום זה כיוון כספי לעבד ולבצע מחדש שירים שזוהו עד עכשיו עם המבצעים ולאו דווקא עם מלחינם.

השיר הוותיק באלבום הוא "חלומות שמורים" שהלחין כספי להצגה "לילי גם" בשנת 1973 ובוצע על ידי יזהר כהן. שיר נוסף בעל וותק הוא "ימי בנימינה", שנכתב באמצע שנות השבעים לאלבומה של חוה אלברשטיין "כמו צמח בר". בנוסף באלבום שני שירים מתוך אלבומה של גלי עטרי "ממריאה ברוח": "עוד יום" ו"הייתי אומרת". השירים הבולטים ביותר מתוך האלבום, ואולי מהשירים המצליחים ביותר שכתב כספי, הם "לקחת את ידי בידך" ו"מישהו", שהופיע בפסטיבל הזמר והפזמון 1978. שניהם זכו לפרסום רב בגרסתם המקורית באלבום הבכורה של יהודית רביץ. שירים אלה הפכו לשירים מבוקשים בהופעותיו של כספי, והוא אף ביצע אותם מספר פעמים בהופעות משותפות עם יהודית רביץ בשנים האחרונות.

השיר הפותח, "לא טוב היות האדם לבדו", בוצע במקור על ידי דני ליטני ויהודית רביץ. יהודית רביץ אף הקליטה אותו לאחד מאלבומיה בביצוע שלה בלבד.
השיר בוצע באחת ההופעות בהן השתתף כספי: במסגרת תוכנית על הקיבוץ ששודרה בערוץ הראשון, הוצב פסנתר כנף לבן בתוך הרפת של קיבוץ משמרות ומתי ניגן את השיר לפרות.

השיר "קולות השדה" בוצע במקור על ידי להקת פיקוד מרכז, השיר "כמעט טוב" בוצע במקור על ידי נורית גלרון, ואילו השיר "אשה" בוצע בעבר על ידי חני ליבנה באלבום שלם שהפיק ועיבד עבורה מתי כספי.

על עטיפת האלבום מצולם כספי יושב לפני בד ורוד ענק ממדים.

צוות הנגנים באלבום הוא הצוות הקבוע, פחות או יותר, שעבד עם כספי באותה תקופה: חיים רומנו בגיטרות חשמליות, קובי כהן בגיטרה בס, דריו מלכי בסינתיסייזר וז'אן פול זימבריס בתופים. בנוסף השתתפו לואיס קרלוס דה-פאולה בכלי הקשה, וכן נגני כלי מיתר וכלי נשיפה. האלבום הוקלט באולפני טריטון בנובמבר 1987.

שני האלבומים הקודמים בסדרה זו הם:
* "צד א' צד ב'" – אלבום שיצא בשנת 1978, וגם הוא כולל גרסאות של כספי לשירים שהלחין למבצעים אחרים
* "צד נוסף" – אלבומו הרביעי של כספי שיצא בשנת 1980 והוקדש לשירי ילדים

==רשימת השירים==

==קרדיטים==
* מתי כספי – עיבודים, לחנים, שירה, גיטרה בס, תופים, כלי הקשה, קלידים
* דוד אלהרר – הפקה, ניהול
* חיים רומנו – גיטרות (חשמלית, אקוסטית)
* קובי כהן – גיטרה בס
* דריו מלכי – סינתיסייזר
* גורי אגמון, מורטון קם – סקסופון, קלרינט
* ז'אן פול זימבריס – תופים
* לואיס קרלוס דה-פאולה – כלי הקשה
* אלחנן ברגמן ויעקב מנוה – צ'לו
* לירון רינות, שי סביר – טרומבון
* דני מוסקו, אברהם פלדר – חצוצרה
* אברהם לבנטל, מאירה הרשקו – ויולה
* יצחק מרקובצקי, אליקים זלצמן, קלמן לוין, רובורט מוזס – כינור ראשון
* אדריאנה אהרונוביץ, אליזבת קרופניק, אמה קיכלמן, מרינה דורמן – כינור שני
* יעקב מורנו – הקלטות
* שחר צרפתי – טכנאי הקלטות
* האלבום הוקלט באולפני טריטון בנובמבר 1987
* מיכה קירשנר – צילום תמונת עטיפה
* פיליפ בולקיה – עיצוב עטיפה

==קישורים חיצוניים==

* [http://www.matticaspi.co.il/יצירה-והסטוריה/אלבומים/צד-ג-צד-ד/ צד ג' צד ד'] באתר האינטרנט של מתי כספי

קטגוריה:אלבומי 1987
קטגוריה:אלבומי מתי כספי
קטגוריה:אלבומי המשך
קטגוריה:אלבומים בעברית
קטגוריה:אלבומי חברת הד ארצי
קטגוריה:אלבומים שהופקו על ידי מתי כספי
קטגוריה:אלבומים שהוקלטו באולפני טריטון
טריאנפוסטה

טריאנפוסטה (בהונגרית: Tarjánpuszta) הוא כפר קטן במחוז גיור-מושון-שופרון, שבצפון-מערב הונגריה. בשנת 1950 טריאנפוסטה הוכרז ככפר נפרד והתפצל מהכפר רבזד.

==קישורים חיצוניים==

* 

==הערות שוליים==

קטגוריה:הונגריה: כפרים
White Rabbit

White Rabbit היא מסעדה במוסקבה, שנפתחה על ידי המסעדן בוריס זרקוב והפכה לפרויקט הדגל של White Rabbit Family שהוקמה על ידיו. מאז 2015 White Rabbit נכלל בין 50 המסעדות הטובות בעולם, המורכב מדי שנה על ידי המגזין הבריטי Restaurant וחברי המושבעים של The World’s 50 Best Restaurants Academy. בסוף 2019 המסעדה דורגה במקום ה-13 בדירוג העולמי<ref>https://www.theworlds50best.com/the-list/11-20/White-Rabbit.html</ref>.

== מטבח ==
המטבח הרוסי העכשווי מבוסס על תוצרת מקומית עונתית. ולדימיר מוחין יוצא באופן קבוע למשלחות גסטרונומיות ומביא מוצרים ייחודיים: כמהין קרים, רפטות יאלטה, דבש ערמונים, במבוק כבוש, חלב איילים. על בסיסם נוצר תפריט טעימות חדש בכל עונה. אחת מערכות הטעימות האחרונות "קדימה אל העבר" מבוססת על אנדרטת הספרות הרוסית מהמאה ה-16 "דומוסטרוי" ומשחזרת את טעמו של המטבח הרוסי לפני תקופת ההשפעה האירופית.

==קישורים חיצוניים==

* 

==הערות שוליים==

קטגוריה:מוסקבה: מסעדות
דפדפן זאק

דפדפן ZAC (ראשי תיבות של Zone for Autistic Children; בתרגום חופשי לעברית: אזור לילדים אוטיסטים) הוא דפדפן אינטרנט המיועד לילדים ובני נוער הנמצאים על הספקטרום האוטיסטי או עם הפרעות התפתחותיות נרחבות (PDD) ו-PDD-NOS. דפדפן זה מצמצם את אפשרויות הגלישה של המשתמש ומסיר גישה לחלק גדול מהאינטרנט, דבר שיכול לסייע לילדים עם הפרעות מסוג זה.

ZAC זמין להורדה בחינם עבור מערכת ההפעלה Microsoft Windows, החל מ-Windows 98.

== היסטוריה ==
לג'ון לסייה מפתח התוכנה היה נכד בשם זאק שאובחן כאוטיסט בגיל 3. בגלל האוטיזם, זק היה לעיתים קרובות מתוסכל בעת השימוש במחשב. לסייה היה הבעלים של People CD, חברת ייצור תוכנה, שיצרה דפדפן אינטרנט לילדים בשם KidCD בשנת 2006. תוכנת KidCD עזרה מאוד עבור זאק, מכיוון שהצליח להשתמש במחשב בכוחות עצמו.
בשנת 2008 הוכנה KidCD 2.0 והוסיפו לה תכונה שהחליפה אוטומטית אייקונים על המסך. לאחר מכן, פיתחו גרסה חלופית של KidCD 2.0, שנקראה ZAC Browser, שהוסיפה תמונת גרפיקה של אקווריום לעמוד הראשי יחד עם סמלים. הדפדפן תוכנן לאפשר לילדים עם אוטיזם להשתמש ולהפיק תועלת מאותם סוגים של אתרים בהם משתמשים ילדים, כולל רחוב סומסום ו-PBS Kids.

== דרישות מערכת ==
{| class="wikitable"
!
! דרישה מינימלית
|-
! מערכת הפעלה
| Windows 98
|-
! מעבד
| במהירות של 200MHz
|-
! RAM
| 256MB
|-
! שטח כונן קשיח פנוי
| 10MB
|}

== קישורים חיצוניים ==
* 

== הערות שוליים ==

קטגוריה:דפדפנים
קטגוריה:תוכנות שהושקו ב-2008
הארלמרמיר

הארלמרמיר (באנגלית: Haarlemmermeer; ) היא עיר במחוז צפון הולנד שבהולנד. נכון ל-2019, אוכלוסיית העיר מונה 154,235 אלף תושבים.

נמל התעופה הבינלאומי הראשי של הולנד סכיפהול נמצא בהארלמרמיר.

== היסטוריה ==
במקור, רוב שטחה של הארלמרמיר היה ביצת כבול. בשנת 1531 שטח הארלמרמיר המקורי היה שטח של 26.0 קמ"ר, וסמוך לו היו שלושה אגמים קטנים יותר: Leidsche Meer (אגם לידן), Spiering Meer, וה-Oude Meer (האגם הישן), עם שטח משולב של כ-31 קמ"ר. האגמים התחברו לאחד לאחר מספר מקרי שטיפונות במהלכם נעלמו גם מספר כפרים באזור. הארלמרמיר יכולה להיות מקום מסוכן במהלך סערות. מקרה מפורסם היה כאשר פרדריק הנרי, בנו הבכור של פרידריך החמישי, הנסיך הבוחר מפפאלץ טבע באגם במהלך ניסיון לחצות אותו ב-7 בינואר 1629 והוא בן 15 בלבד.

במהלך השנים הועלו מדי פעם בפעם רעיונות של ניקוז האגם אך הדבר אף פעם לא צלח. רק בנובמבר 1836 לאחר שהוריקן כבד הכה את האזור וגרם לשיטפון עד שערי אמסטרדם וליידן, עורר הדבר תשומת לב בכל המדינה ועניין ניקוז האגם עלה עוד יותר לסדר היום. ב-1 באוגוסט 1837, מינה וילם הראשון, מלך הולנד, ועדה אשר הציעה תוכנית לניקוז האגם, ובמאי שלאחר מכן, החלו העבודות. עד 1 ביולי 1852 נערכו העבודות והאזור היה לקרקע יבשה דבר אשר גרם בשנת 1854, לעיר ליידן הסמוכה, לדרוש שליטה על השטח שיהיה חלק ממנה, אך בתי המשפט החליטו לטובת האומה להקים במקום את העיר הארלמרמיר והיא נעשתה לחלק ממחוז צפון הולנד בצורה רשמית ב-16 ביולי 1855. הכנסייה הראשונה נבנתה באותה השנה, ובשנת 1877 היו שבע כנסיות בעיר. עד שנת 1860 אוכלוסיית העיר הייתה 7,237, וארבעים שנה מאוחר יותר, בשנת 1900, היא עמדה על 16,621.

בתחילה עיקר התעסוקה והכלכלה היו בתחום חקלאות, אך עם 99% מהאדמות שבבעלות כמה בעלי אדמות עשירים, קציר עניים ומחירי סחורות נמוכים, החיים היו קשים מאוד עבור החקלאים. לאחר 1900, המצב השתפר כאשר מחירי הסחורות עלו ורוב החקלאים היו בעלי אדמות משלהם. ואז התפתחה בעיר חממת חקלאות. עיקרי הגידול הן התירס, זרעים, בקר, חמאה וגבינה.

=== נמל התעופה סכיפהול ===

בשנת 1917 הוקם שדה תעופה צבאי בסמוך למבצר הישן של שיפהול. בימינו, נמל התעופה סכיפהול הוא מרכז התעופה האזרחי העיקרי בהולנד. בשנת 1926, מועצת העירייה של אמסטרדם קיבלה לידיה את ניהול סכיפהול. סכיפהול היה שדה התעופה השני באירופה שנסללו בו מסלולי טיסה, בשנים 1937–1938, אחרי שדה התעופה של סטוקהולם. והשם "סכיפהול", שנזכר כבר ב-1447, עשוי להצביע על כך שהיא שימשה כמקור לעץ (scip בגותית). לפי פירוש אחר, מקור השם הוא בביטוי "גיהנום לספינות", מאחר שבמקום זה טבעו אוניות רבות, וברוח דומה נקשר השם למילה "hol" שמשמעותה בימי הביניים הייתה "חור" או "קבר". לפי פירוש הפוך לחלוטין, מקורב השם לשורש "hal" או "אולם", ומציע כי סכיפהול שימש דווקא כמקום מקלט לספינות.

בשנת 2017 זכה במקום העשירי בדירוג "שדה התעופה הטוב בעולם" של מגזין "Travel + Leisure".

בשנת 2020 זכה הנמל במקום התשיעי בדירוג "שדה התעופה הטוב בעולם" של SKYTRAX.
נמל התעופה סכיפהול

== כלכלה ==
מרכז הסחר העולמי סכיפהול, אשר ממוקם בנמל התעופה סכיפהול, מעסיק רבים מתושבי העיר. המטה המרכזי של ארבע חברות תעופה הולנדיות, טראנסאוויה, מרטינאייר, KLM Cityhoppe,TUI fly, ממוקמים בשדה התעופה סכיפהול שבעיר. משרדיה של ברית חברות התעופה SkyTeam, ממוקמים במרכז הסחר העולמי. לאיראן אייר יש את מרכז המכירות הגדול ביותר שלה במרכז הסחר העולמי. לניפון קרגו איירליינס גם משרדים אזוריים באירופה אשר ממוקמים במרכז הסחר.

== ערים תאומות ==
* 
* 

==קישורים חיצוניים==

* 
* 

==הערות שוליים==

קטגוריה:הולנד: ערים
קטגוריה:צפון הולנד
GirlsDoPorn

מבעלי האתר
GirlsDoPorn היה אתר סרטי פורנוגרפיה שפעל בין השנים 2009 ל-2020, והיה אחד הגדולים מסוגו שפעלו בארצות הברית. האתר הציג מבחני בד של נשים שלא הופיעו בסרטים פורנוגרפיים לפני כן. סרטונים אלו שותפו גם באתרים פורנוגרפיים נוספים.

==היסטוריה==
האתר הוקם בשנת 2009 על ידי מייקל ג'יימס פראט ומת'יו וולף, זוג חברי ילדות מניו זילנד שעסקו בהפקת סרטים פורנוגרפיים. הם נהגו לפרסם מודעות דרושים לעבודת דוגמנות, והציעו לנשים שפנו אליהם להגיע למשרדי החברה בסן דייגו על חשבונם. לאחר שהנשים הגיעו אליהם הן הבינו שלא מדובר בצילומי דוגמנות כפי שנאמר להן, אלא בצילומי סרטים פורנוגרפיים. חלקן אף נכלאו והוכרחו להצטלם בניגוד לרצונן.

בשנת 2016 הגישו 22 נשים שנפגעו מפעילות החברה תביעה כנגדה.

על פי דיווחי הקורבנות וחומר התביעה נגד החברה, הנשים המתוארות עברו מניפולציות, שיקרו להן, קיבלו מריחואנה או סמים אחרים או אולצו פיזית לקיים יחסי מין.<ref name="NBC2019Feb7"></ref><ref name="SDR2017Jan4"></ref><ref name="Xbiz GDP"></ref><ref name="ArsOct19"></ref> בנובמבר 2019, שישה אנשים המעורבים באתר הואשמו בסחר במין בכוח, הונאה וכפייה.<ref name="Xbiz GDP" /> סרטונים רשמיים של החברה נצפו למעלה ממיליארד פעמים, ונצפו כ-680 מיליון פעמים באתר הפורנוגרפי Pornhub. הערוץ הרשמי של החברה היה בין 20 הנצפים ביותר של האתר. גם עותקים פיראטיים של הסרטונים הפורנוגרפיים נצפו מאות מיליוני פעמים.<ref name="SDR2017Jan4" /><ref></ref><ref></ref> על פי התביעה נגד החברה, ניתן היה למצוא את סרטי הפורנוגרפיה באתרי הפורנוגרפיה לפחות עד דצמבר 2020.<ref></ref> בינואר 2020 מפעילי האתר נמצאו אשמים וחויבו בפיצויים בסך 13 מיליון דולר, והורדת האתר מן הרשת.<ref name="Eugene Weekly"></ref><ref name="SDR2017Jan4" /><ref name="Vice2019Jun"></ref><ref name="Xbiz"></ref>

ביולי 2022 הואשם אחד ממפעילי האתר, מתיו וולף, בעבירות סחר במין, הונאה וסחיטה, ופתיחת משפטו תוכננה ל-10 באוקטובר 2022.<ref></ref> מפעיל האתר הנוסף, מייקל ג'יימס פראט, נכלל ברשימת הנמלטים המבוקשים ביותר על ידי ה-FBI מספטמבר 2020 ועד למעצרו במדריד שבספרד בדצמבר 2022.<ref></ref>

==ראו גם==
* מישהו ער?

==קישורים חיצוניים==
* 
* 
* [https://www.fbi.gov/contact-us/field-offices/sandiego/news/press-releases/fbi-seeks-public-assistance-in-locating-sex-trafficking-suspect FBI Seeks Public Assistance in Locating Sex Trafficking Suspect Engaged in Producing Child Pornography]

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אתרי אינטרנט אמריקאיים
קטגוריה:אתרי אינטרנט פורנוגרפיים
קטגוריה:אונס
קטגוריה:אלימות מינית
קטגוריה:אלימות נגד נשים
קטגוריה:פשעים נגד ילדים
קטגוריה:התעללות מינית
קטגוריה:עבירות מין
אל-ויזיה

אל-ויזיה (בערבית: الويزية) היה כפר ערבי בנפת צפת. רוב תושבי הכפר היו חקלאים בדואים. הכפר חרב במהלך מלחמת העצמאות<ref name="khalidi503">Khalidi, 1992, p. 503</ref>.

== מיקום הכפר ==
הכפר היה ממוקם 8.5 קילומטר צפון מזרחית לצפת. הכפר נמצא דרומית מזרחית לחורבת ירדה.
== היסטוריה ==
במפקד אוכלוסין 1922 של ארץ ישראל שערכו הבריטים, היו באל-ויזיה 30 תושבים, כולם מוסלמים.<ref name="Census1922">Barron, 1923, Table XI, Sub-district of Safad, p. [https://archive.org/stream/PalestineCensus1922/Palestine%20Census%20(1922%29#page/n44/mode/1up 42]</ref>

בשנת 1945 התגוררו בכפר מאה תושבים מוסלמים. שטח הכפר באותה עת היה 6,361 דונם. מתוכם השתמשו הערבים ב-795 דונמים לחקלאות וב-1,623 דונם נוספים לבנייה<ref>Government of Palestine, Department of Statistics. Village Statistics, April, 1945. Quoted in Hadawi, 1970, p. [http://www.palestineremembered.com/download/VillageStatistics/Table%20II/Safad/Page-120.jpg 120]</ref> 2,114 דונם סווגו כ"בלתי ניתנים לטיפול".<ref>Government of Palestine, Department of Statistics. Village Statistics, April, 1945. Quoted in Hadawi, 1970, p. [http://www.palestineremembered.com/download/VillageStatistics/Table%20III/Safad/Page-170.jpg 170]</ref> הכפר נהרס במהלך מלחמת העצמאות ב-1 במאי 1948, על ידי הגדוד הראשון של הפלמ"ח, במסגרת מבצע יפתח.
== קישורים חיצוניים ==

* [http://www.palestineremembered.com/Safad/al-Wayziyya/index.html ברוך הבא לאל-ויזיה]
* סקר פלסטין המערבית, מפה 4: [http://www.iaa-archives.org.il/zoom/zoom.aspx?folder_id=93&type_id=6&id=8367 רשות העתיקות], המפקח בויקימדיה

== הערות שוליים ==

קטגוריה:קהילות ויישובים ערביים שנחרבו במלחמת העצמאות
קפה פושקין

קפה פושקין (ברוסית: Кафе Пушкинъ) הוא שמה של מסעדה במוסקבה, שנוסדה ב-1999 בידי אנדרי דלוס.

== היסטוריה ==
המסעדה, שנפתחה על ידי המסעדן אנדריי דלוס בשנת 1999, מתמחה במנות מהמטבח האצילי הרוסי. פנים האולמות מיוצר בסגנון ההיסטורי של המאה ה-19. המנהל הראשון של המסעדה הוא אלכסנדר זייצב, השף הוא אנדריי מחוב.

ההערכה היא ששמה של המסעדה נוצר בהשראת השיר "Nathalie" מאת הזמר ז'ילבר בקו, בו שר על מוסקבה, על הכיכר האדומה, על אהבתו לילדה רוסית ושוקולד חם ב-Café Pouchkine.

שלושת האולמות העיקריים של המסעדה - "בית מרקחת", "ספרייה" ו-"אינטרסול" - מייצגים חדר מהמאה ה-19 עם אוסף גדול של עתיקות. אחת האטרקציות העיקריות של הבית היא הספרייה הגדולה. הוא מאכלס מהדורות מהמאה ה-18 עד תחילת המאה ה-20<ref>http://portrel.com/2018/08/18/cafe-pushkin-a-moscow-legend-brought-to-life/</ref>.

==קישורים חיצוניים==

* 

==הערות שוליים==

קטגוריה:מוסקבה: מסעדות
SOR NC 18

SOR NC 18 הוא אוטובוס מפרקי (אוטובוס ארוך) בשירות עירוני, מתוצרת יצרנית האוטובוסים הצ'כית SOR Libchavy (שם רשמי: "SOR Libchavy spol. s r.o") אשר יוצר בין השנים 2015–2008 בצ'כיה

==מאפיינים==
* דגם "SOR NC 18" מוגדר כ"אוטובוס ארוך" ("אוטובוס מפרקי"). "אוטובוס מפרקי" הוא אוטובוס המחולק לשני מקטעים או יותר, המחוברים זה לזה באמצעות מפרק מסתובב. המפרק מקטין את רדיוס הפניות של האוטובוס הארוך ומאפשר לאוטובוס הארוך יכולת תמרון למרות אורכו
* מספר מושבים: 59 מושבים / 86 נוסעים בעמידה, סך הכל 145 נוסעים
* 3 דלתות כניסה (פריסת דלת: 2-2-2)
* גובה רצפה מקרקע - 32 ס"מ, אוטובוס נמוך-רצפה
* יחידות מדגם "SOR NC 18" יוצאו לפולין ולגרמניה

== גלריה ==
<gallery mode="packed" heights="80">
קובץ:Autotec 2010 - 82.JPG | דגם "SOR NC 18", שנת 2010
קובץ:Autotec 2010 - 83.JPG | דגם "SOR NC 18", שנת 2010
קובץ:Pardubice, autobusové nádraží, kloubový SOR ve výstupní zastávce.jpg | דגם "SOR NC 18"
קובץ: Horní Jelení, Miroslavská, linkový autobus.jpg| דגם "SOR NC 18"
קובץ:Smíchovské nádraží, NAD za vlak, SOR NC 18 na lince S1, zezadu.jpg | דגם "SOR NC 18"
</gallery>

==ראו גם==
* SOR B 7,5
* SOR B 9,5
* SOR BN 9,5
* SOR NB 18
* SOR NS 18

== קישורים חיצוניים ==

* 
* [https://www.sor.cz/ אתר היצרן SOR]

== הערות שוליים ==

קטגוריה:דגמי אוטובוסים
קטגוריה:אוטובוסים מפרקיים
קטגוריה:כלי רכב שהושקו ב-2008
קטגוריה:כלי רכב המיוצרים בצ'כיה
קטגוריה:כלי רכב 6 גלגלים ויותר
קטגוריה:כלי רכב מנוע אחורי
החברה הכלכלית לארץ ישראל

מודעה לציון 25 שנה להקמת החברה עם רשמית החברות בהם השקיעה
החברה הכלכלית לארץ-ישראל (באנגלית: Palestine Economic Corporation; בקיצור: PEC) היא חברה שנוסדה בשנת 1925 על ידי יהדות ארצות הברית במטרה לפתח את היישוב היהודי בארץ-ישראל על בסיס השקעות כלכליות. מייסדי החברה היו ביקורתיים כלפי המוסדות הציוניים שהיו מבוססים בעיקר על תרומות. לימים שונה שם החברה ל"החברה הכלכלית לישראל".

==היסטוריה==
החברה הכלכלית לארץ ישראל נוסדה על ידי סיעתו של לואי ברנדייס בשנת 1925, כמיזוג של פעולות קבוצת ברנדייס בישראל עם פעילות הג'וינט בארץ ישראל. עוד טרם נוסדה נודעה החברה כקבוצת מרשל, ורבורג ופלקסנר.

החברה ניהלה בארץ ישראל פעילות עסקית נרחבת שכללה הלוואות שניתנו על ידי הבנק המרכזי למוסדות שיתופיים, הבנק להלוואות, בנק משכנתאות, הלוואות לתעשייה והלוואות למשקי עזר, את חברת המים הארץ-ישראלית ושותפות בחברת אשלג ארץ-ישראלית. בשנת 1933 החברה הייתה שותפה בהקמת בית היציקה במפרץ חיפה. החברה השתתפה בהקמת כפר ברנדייס ליד חדרה ובסוף שנות ה-20 הקימה את גב-ים שהשתתפה ברכישת אדמות ג'ידרו במפרץ חיפה מידי קהילת ציון אמריקאית שנקלעה לקשיים כלכליים. בשנת 1946 תוארה פעילות החברה: "החברה נוסדה בשנת 1925 ופועלת באמצעות מספר חברות בנות וחברות עזר ארצישראליות בשדה הבנקאות והאשראי, הכשרת הקרקע, שיכון, בנין, השקאה ופיתוח מים, וגם משתתפת בחברות לכימיה, שירותים ציבוריים ומפעלי מלון.

בשנת 1951 הקימה החברה בשיתוף עם האגודה הארץ-ישראלית מלונדון את בנק איגוד אליו הועברה הפעילות הבנקאית של החברה. בשנת 1961 מכרה החברה את מניותיה בבנק איגוד לבנק לאומי. בשנת 1954 רכשה כ-30% ממניות מהדרין. בשנת 1960 רכשה החברה חלק מטמבור.

בנובמבר 1962 נחתם הסכם שיתוף פעולה בין בנק דיסקונט והחברה הכלכלית.

בשנת 1969 הוקמה אי די בי חברה לאחזקות כשותפות של בנק דיסקונט והחברה הכלכלית ובעקבות חילופי מניות עברה כ-80% מהבעלות החברה הכלכלית לידי אי די בי. בארגון מחדש של החברות של אי די בי, נמכרו חברות הבנייה של החברה הכלכלית, בהם נוה יקים שהקימה את נווה אביבים, וחברת גב ים, לדיסקונט השקעות.

==הנהלה==
נשיא החברה מהווסדה עד שנת 1931, היה ברנרד פלקסנר. בשנת 1931 עברה נשיאות החברה לידי יוליוס סימון ופלקסנר נותר יו"ר מועצת המנהלים של החברה עד מותו. נציגי החברה בארץ ישראל עד שנת 1934 היו עמנואל מול והארי ויטלס.

בשנת 1944 מונה רוברט סולד לנשיא החברה, והוא הוחלף בשנת 1957 על ידי יוסף מאירהוף. כסגן הנשיא כיהן י. פורמן.

==הערות שוליים==

קטגוריה:היישוב: כלכלה
קטגוריה:חברות ביישוב
קטגוריה:אי די בי
יחסי הונגריה–קרואטיה

שגרירות קרואטיה בבודפשט
יחסי הונגריה–קרואטיה הם יחסי החוץ בין הונגריה לבין קרואטיה. אורך גבול המדינה בין המדינות הוא 348 ק"מ.

== היסטוריה ==
בראשית המאה ה-10 הוקמה ממלכת קרואטיה, אשר מאוחר יותר השתלטו עליה ההונגרים, ובתחילת המאה ה-12 היא הפכה לחלק מממלכת הונגריה. במשך מאות שנים שהייתה נתונה לשלטון הונגרי, שמרה הישות הקרואטית על אוטונומיה. במאה ה-16 כבשה האימפריה העות'מאנית את רוב שטחי קרואטיה, ועל החלק הנותר השתלט בית האבסבורג כממלכת קרואטיה ההבסבורגית. בסוף המאה ה-17 הצליחה האימפריה ההבסבורגית לכבוש את האזורים שהיו קודם לכן בשליטת העות'מאנים. בשנת 1918 הצטרפה קרואטיה לחבלים נוספים באזור מערב הבלקן, ואלו ייסדו יחד את ממלכת הסרבים, הקרואטים והסלובנים, אשר שמה שונה מאוחר יותר לממלכת יוגוסלביה. במהלך מלחמת העולם השנייה לחמו הקרואטים וההונגרים לצד גרמניה הנאצית כחלק ממדינות הציר.

ב-18 בינואר 1992 כוננו שתי המדינות יחסים דיפלומטיים, אחרי שקרואטיה זכתה בעצמאות מיוגוסלביה. בשנת 1992 הכירה הונגריה בעצמאות קרואטיה יחד עם שאר הקהילה הכלכלית האירופית, וצידדה גם בקרואטיה במהלך מלחמת העצמאות של קרואטיה. בשנת 2012 מחזור הסחר בין המדינות הסתכם בכמיליארד דולר, בעיקר מיצוא הונגריה לקרואטיה. תיירים הונגריים תורמים תרומה משמעותית למגזר התיירות הקרואטי: בשנת 2009 ביקרו בקרואטיה 323,000 אזרחים הונגרים, כולל ראש הממשלה ויקטור אורבן. קרואטיה והונגריה חתמו על 96 הסכמים בילטרליים, והן חברות נאט"ו והאיחוד האירופי.

ב-17 באוקטובר 2015 סגרה הונגריה את הגבול עם קרואטיה על מנת למנוע ממהגרים מסוריה, אפגניסטן וכדומה לעבור במדינה כדי להגיע למערב אירופה.

== נציגויות דיפלומטיות ==
* הונגריה מחזיקה בקרואטיה שגרירות בזאגרב ו-3 קונסוליות בדוברובניק, אוסייק וספליט.
* קרואטיה מחזיקה בהונגריה שגרירות בבודפשט ו-2 קונסוליות בנג'קניז'ה ופץ'.

== קישורים חיצוניים ==

== הערות שוליים ==
מועדון ספורט גונש

מועדון ספורט גונש (בטורקית: Güneş SK) היה מועדון ספורט טורקי שבסיסו באיסטנבול, טורקיה. נוסד באוקטובר 1933 מתוך גלאטסראיי והיו להם אותם צבעים: צהובים ואדומים.<ref name="Mehmet Yüce"></ref> שמו של המועדון היה אטס-גונש (מטורקית: "להבת שמש") בתחילה, שהפכה במהרה לגונש. הם היו אחת הקבוצות החזקות בשנות השלושים, לאחר שזכו את ליגת הכדורגל של איסטנבול בעונת 1937–1938 ובליגה הלאומית בעונת 1938.

== היסטוריה ==
סכסוכים בתוך המועדון של גלאטסראיי, שהחלו תחילה בשנים 1929–1930, הגיעו לשיאם בשנת 1933. לאחר שנאסר על גורם רשמי אחד מהמועדון, הוחמר מצב הדברים וכמה פקידים ואנשי מועדון נוספים התפטרו כתוצאה מכך. בסופו של דבר התפטר יוסוף זייה אוניש, שכיהן כיו"ר המועדון, גם הוא באותה שנה מאותן סיבות. 25 החברים שעזבו את המועדון תכננו להקים מועדון חדש. התוכנית יצאה לפועל באוקטובר 1935 עם מינוי סבת עבאס כנשיא הראשון. השם גונש ("שמש") הוצע על ידי מוסטפא כמאל אטאטורק.

לאחר תקופה קצרה בלבד, מועדון גונש זכה להצלחה ניכרת והפך ליריב של המועדונים הגדולים באיסטנבול. מכיוון שגונש כלל כמה מחברי גלאטסראיי לשעבר, התפתחה יריבות מיוחדת בין שתי הקבוצות. הם חוו את תור הזהב שלהם בעונת 1937–1938, כשזכו גם באליפות איסטנבול ובאליפות הליגה הלאומית. באותה שנה, רק חמש שנים לאחר הקמתו, המועדון התפרק באופן בלתי צפוי.<ref name="İstanbul'a ‘Güneş’ doğuyor"></ref>

ב-20 במרץ 1938 השיגה גונש את הניצחון הגבוה ביותר של המועדון נגד גלאטסראיי כשהביסה אותם 7–0 באצטדיון טקסים.<ref name"macanilari"=""></ref> זהו הפרש השערים הגבוה ביותר במשחק כדורגל בין שני המועדונים והתבוסה הגבוהה ביותר בתולדות גלאטסראיי בתחרויות ביתיות.

== תארים ==
* הליגה הלאומית הטורקית
** זכייה (1): 1938
* ליגת הכדורגל של איסטנבול
** זכייה (1): 1937/38

== הערות שוליים ==

קטגוריה:איסטנבול: ספורט
קטגוריה:קבוצות כדורגל שהוקמו ב-1935
יחסי מקסיקו–סנגל

[[נשיא מקסיקו אנריקה פניה נייטו נפגש עם שגריר סנגל, 2017]]
יחסי מקסיקו–סנגל הם היחסים הבילטרליים שבין המדינות המקסיקניות המאוחדות לבין רפובליקת סנגל. שתי המדינות חברות בקבוצת ה-15, פורום שהוקם בוועידת המדינות הלא-מזדהות.

== היסטוריה ==
באפריל 1960 קיבלה סנגל עצמאות מצרפת. ב-1961 שלחה מקסיקו משלחת נשיאותית שביקרה במדינה, שמשימתה הייתה להכין את הקרקע לייסוד יחסים דיפלומטיים בין המדינות, דבר שאכן קרה ב-10 במאי 1962.

במאי 1975, ביקר נשיא סנגל, לאופולד סדאר סנגור במקסיקו. במהלך ביקורו במקסיקו, נחתם הסכם לשיתוף פעולה תרבותי ומדעי, והסכם נוסף לשיתוף פעולה טכנולוגי. ביולי אותה שנה ערך נשיא מקסיקו לואיס אצ'ווריה אלברס, והפך לנשיא המקסיקני הראשון שביקר באפריקה.

ב-1991 סגרה מקסיקו את השגרירות שלה בסנגל, ושנתיים אחר כך פתחה את קונסוליה בדקר. במרץ 2002, ביקר נשיא סנגל עבדוליי ואד במקסיקו ובעיר מונטריי והשתתף בוועידה בינלאומית לפיתוח.

== סחר ==
בשנת הסתכם הסחר בין המדינות בכ-28 מיליון דולר. הייצוא העיקרי של מקסיקו לסנגל כלל מכונות, מוצרי חשמל וכדומה, ואילו סנגל ייצאה למקסיקו סחורות דוגמת אילמניט, זירקון ועוד.

== קישורים חיצוניים ==

* [https://www.consulate-info.com/consulate/19882/Mexico-in-Dakar Consulate of Mexico in Dakar]
* 
* 

== הערות שוליים ==
יחסי יפן – סיירה לאון

יחסי יפן–סיירה לאון הם היחסים הדיפלומטיים הרשמיים שבין יפן לבין הרפובליקה של סיירה לאון.

== סקירה כללית ==
בין יפן לבין הרפובליקה של סיירה לאון מתקיימים יחסים דיפלומטיים רשמיים. היחסים הדיפלומטיים הרשמיים שבין יפן לבין הרפובליקה של סיירה לאון כוננו ב-27 באפריל 1961, יום הכרתה של יפן בעצמאות סיירה לאון.

== ביקורים רמי דרג ==
=== מסיירה לאון ליפן ===
* ארנסט באי קורומה, נשיא סיירה לאון (2008, 2013)
* ג'וליוס מאדה ביו, נשיא סיירה לאון (2019)

== נציגויות דיפלומטיות ==
* יפן אינה מיוצגת בסיירה לאון בדרג השגרירות. יפן מיוצגת בסיירה לאון בדרג הקונסולרי באמצעות קונסוליה רשמית שהיא מחזיקה בפריטאון, בירת המדינה.
* סיירה לאון אינה מיוצגת ביפן בדרג השגרירות. סיירה לאון מיוצגת ביפן בדרג הקונסולרי באמצעות קונסוליה רשמית שהיא מחזיקה בטוקיו, בירת המדינה.

== קישורים חיצוניים ==
* [https://www.mofa.go.jp/region/africa/s_leone/data.html יחסי יפן–סיירה לאון], באתר משרד החוץ של יפן

== הערות שוליים ==
יחסי הונגריה–סרביה

שגרירות סרביה בבודפשט
יחסי הונגריה–סרביה הם יחסי החוץ בין הונגריה לבין סרביה. שתי המדינות חולקות 151 ק"מ של גבול משותף. ישנם כ-254,000 אנשים ממוצא הונגרי המתגוררים בצפון סרביה (במיוחד בוויבודינה) וכ-7,000 אנשים ממוצא סרבי החיים בהונגריה.

== היסטוריה ==
במהלך המאה ה-15 נכבשו ממלכת סרביה ורוב ממלכת הונגריה בידי האימפריה העות'מאנית, אולם לקראת סוף המאה ה-17 הועברה הונגריה לשלטון בית הבסבורג. במהלך המלחמה הטורקית הגדולה, בשלהי המאה ה-17, נעזרו בסרבים אויבי הטורקים - האוסטרים, הפולנים והוונציאנים. במשך תקופה קצרה נחלו האוסטרים הצלחה מסוימת, אך בסופו של דבר נסוגו. סרבים רבים נענו להזמנת האוסטרים, ונדדו צפונה לשטחי אוסטריה, במקום להישאר בארצם בהמתנה לנקמה הטורקית. במהלך המאה ה-18 הצליחו האוסטרים לכבוש את צפון סרביה ובוסניה, וחלקים מדלמטיה, מה שאפשר לסרבים רבים לחזור לאזורים אלה. במהלך המאה ה-19 התקיימו יחסים טובים בין ההונגרים לסרבים, אולם לאחר הקמת ממלכת סרביה הידרדרו היחסים ביניהם, ובמהלך מלחמת העולם הראשונה לחמו המדינות זו בזו. לאחר המלחמה סופחו ממלכת קרואטיה-סלבוניה והבאנאט לממלכת סרביה, והוקמה ממלכת הסרבים, הקרואטים והסלובנים שהפכה מאוחר יותר לממלכת יוגוסלביה.

ב-12 בדצמבר 1940, הונגריה חתמה על הסכם ידידות נצח עם יוגוסלביה, אולם לאחר מכן היא נטלה חלק בפלישה של מדינות הציר ליוגוסלביה, מה שגרם להתאבדותו של ראש הממשלה ההונגרי פאל טלקי. בשנת 2013 נערך פיוס היסטורי בין הונגריה לסרביה; נשיא הונגריה יאנוש אדר נאם בפני הפרלמנט הסרבי, שם התנצל רשמית על השתתפותם של הונגרים ברצח העם הסרבי במלחמת העולם השנייה, כולל הטבח בדרום באצ'קה. בתגובה, בשנת 2014 ביטל הפרלמנט הסרבי את חוקי יוגוסלביה על אשמתו הקולקטיבית של העם ההונגרי בפשעים שבוצעו במלחמת העולם השנייה.

== יחסי סחר ==
יחסי סחר ממלאים תפקיד חשוב בכלכלות של שתי המדינות. בשנת 2015 הייתה סרביה שותפת הסחר ה-18 החשובה ביותר בהונגריה בייצוא סחורות ו-26 ביבוא.

{| class="wikitable" style="text-align:right"
|+ יצוא ויבוא מהונגריה לסרביה
! מיליון (€)!! 2012!! 2013!! 2014!! 2015
|-
!יצוא
| 1,244.019
| 1,190.983 
| 1,300.511 
| 1,264.637 
|-
!יבוא
| 356.102
| 469,352 
| 433.110 
| 538.397 
|-
!מאזן
| 887.917
| 721.631
| 867.401
| 726.240
|}

== נציגויות דיפלומטיות ==
* הונגריה מחזיקה בסרביה שגרירות בבלגרד ו-3 קונסוליות בקרגוייבץ, ניש וסובוטיצה.
* סרביה מחזיקה בהונגריה שגרירות בבודפשט וקונסוליה כללית בסגד.

== קישורים חיצוניים ==

== הערות שוליים ==
פאט סמיר

ג'ורג' אלברט רוטנברג (באנגלית: Georg Albert Ruthenberg; נולד ב-5 באוגוסט 1959) הידוע בשם פאט סמיר, הוא מוזיקאי אמריקאי ממוצא יהודי. סמיר משמש כגיטריסט להקת הרוק "פו פייטרס", היה חבר בלהקת הפאנק רוק, "הג'רמס", ושיתף פעולה עם להקת "נירוונה".

==קורות חיים==
סמיר נולד במערב לוס אנג'לס לאב ממוצא יהודי גרמני ולאם ממוצא אפרו אמריקאי ואמריקאי ילידי. כילד הוריו שלחו אותו ללימודי פסנתר, ולאחר מכן הוא התחיל ללמד את עצמו גיטרה. על אף שאביו יהודי, סמיר היה נער נוצרי אדוק ובגיל 13 סמיר עזב את הבית והצטרף לקומונה דתית. הוא למד בתיכון ציבורי בלוס אנג'לס ונשר ממנו בשל בעיות התנהגות. לאחר שנשר מהתיכון הוא הקים עם חברו דרבי קראש את "הג'רמס", להקת פאנק רוק. הלהקה הצליחה בסצנת הפאנק רוק והוציאה אלבום אחד בשם "GI". בשנת 1980 מת סולן הלהקה, דרבי קראש, ממנת יתר של הרואין והלהקה התפרקה. בשנות ה-80 ניגן סמיר בפרויקטים שונים ועשה קריירת סולו קצרה והוציא אלבום בשם "Ruttensmear".

בשנת 1993 קיבל הזמנה מקורט קוביין, סולן להקת הגראנג' המצליחה נירוונה, לשמש כגיטריסט הליווי של קוביין בסיבוב ההופעות הקרוב של הלהקה, סמיר הסכים להצעה. באותו זמן, נירוונה נחשבה לאחת מלהקות הרוק הפופולריות והמצליחות בעולם. סמיר הופיע לראשונה עם נירוונה ב-25 בספטמבר באותה שנה, בתוכנית סאטרדיי נייט לייב. הוא יצא עם נירוונה לסיבוב הופעות בן חצי שנה וניגן עם הלהקה בהופעת ה-mtv unpluged המפורסמת. לאחר התאבדותו של קוביין באפריל 1994, הלהקה התפרקה.

באוקטובר 1994 סמיר נענה להצעתו של מתופף נירוונה, דייב גרוהל, להיות הגיטריסט בהרכב חדש שהוא הקים הנקרא פו פייטרס. הלהקה הקליטה את האלבום "The Color and the Shape" שיצא במאי 1997 באלבום סמיר ניגן את גיטרת הליווי, בעוד גרוהל לצד תפקידו כסולן הלהקה הקליט את תפקידי הגיטרה המובילה. זמן קצר לאחר הקלטת האלבום ועל אף הצלחתו, סמיר החליט לעזוב את הלהקה. ב-2005 סמיר חזר להופיע מדי פעם עם הפו פייטרס שהפכה לאחת מלהקות הרוק הבכירות בעולם. וב-2010 הוא חזר רשמית ללהקה ונעשה אחד משלושת הגיטריסטים של הלהקה ביחד עם גרוהל וכריס שיפלט. עם חזרתו ללהקה הוא הקליט ביחד עם חברי הלהקה את האלבום "Wasting lights".

במקביל לפעילותו כחלק מהפו פייטרס, סמיר השתתף במספר איחודים של להקת הג'רמס לאורך השנים. בנוסף, סמיר התאחד מספר פעמים עם חברי נירוונה קריסט נובוסליץ' ודייב גרוהל, בין השאר, בנובמבר 2014 כאשר נירוונה נכנסה להיכל התהילה של הרוק. ב-2012 הוא השתתף בשיר "cut me some slack" ביחד עם דייב גרוהל, נובוסליץ' ופול מקרטני שנוצר לסרט "Sound city" שיצר גרוהל.

== פרסים ומועמדויות ==
{| class="wikitable"
!שנה
!פרס
!קטגוריה
!עבודה מועמדת
!תוצאה
!מקור
|-
!2024
!פרס גראמי
|שיר הרוק הטוב ביותר
|"Rescued" (בתור פזמונאי)
|
|<ref></ref>
|}

== קישורים חיצוניים ==

* 

== הערות שוליים ==

קטגוריה:נגנים יהודים אמריקאים
קטגוריה:מוזיקאי פאנק (Punk)
קטגוריה:מוזיקאי גראנג'
קטגוריה:פו פייטרס
קטגוריה:נירוונה
קטגוריה:אמנים אמריקאים הידועים בשם במה
קטגוריה:אמריקאים ממוצא יהודי
קטגוריה:גיטריסטי רוק
קטגוריה:גיטריסטים יהודים
קטגוריה:יהודים זוכי פרס גראמי
קטגוריה:אמני גפן רקורדס
קטגוריה:אמריקאים שנולדו ב-1959